EELNÕU

21.08.2026


SOTSIAALMINISTER
MÄÄRUS




Kriisiolukorra ja riigikaitse seadusega seotud tervise- ja tööministri ning sotsiaalministri määruste muutmine



Määrus kehtestatakse kriisiolukorra ja riigikaitse seaduse § 82 lõike 6 ning tervishoiuteenuste korraldamise seaduse § 581 lõike 1 alusel.


§ 1. Tervise- ja tööministri 21. aprilli 2018. a määruse nr 17 „Sotsiaalministeeriumi korraldatavate elutähtsate teenuste kirjeldus ja toimepidevuse nõuded“ muutmine

Tervise- ja tööministri 21. aprilli 2018. a määruses nr 17 „Sotsiaalministeeriumi korraldatavate elutähtsate teenuste kirjeldus ja toimepidevuse nõuded“ tehakse järgmised muudatused:

1) määruse preambul sõnastatakse järgmiselt: 

„Määrus kehtestatakse kriisiolukorra ja riigikaitse seaduse § 82 lõike 6 alusel.“;

2) paragrahvi 1 lõikes 1 ja § 6 lõikes 3 asendatakse sõnad „hädaolukorra seadus“ sõnadega „kriisiolukorra ja riigikaitse seadus“ vastavas käändes;

3) määruses asendatakse sõna „hädaolukord“ sõnadega „tervishoiu toimepidevust ohustav olukord“ vastavas käändes;

4) määruses asendatakse termin „toimepidevuse plaan“ terminiga „kriisiplaan“ vastavas käändes;

5) paragrahvi 5 lõige 3 sõnastatakse järgmiselt:

„(3) Elutähtsa teenuse osutaja teavitab viivitamata lisaks Terviseametile või Ravimiametile ka kriisiolukorra ja riigikaitse seaduse § 36 lõikes 5 nimetatud kriisiolukorra lahendamist juhtivat asutust, kui elutähtsa teenuse toimepidevuse häire või katkestuse on põhjustanud sündmus, mis võib kaasa tuua sellise kriisiolukorra, mille lahendamine ei kuulu Terviseameti või Ravimiameti pädevusse.“;

6) paragrahvi 6 lõiked 2 ja 3 sõnastatakse järgmiselt:

„(2) Tervishoiu toimepidevust ohustavaks olukorraks loetakse olukorda, kus Terviseamet on rakendanud tervishoiu valmisoleku tagamiseks kriisimeetmed tervishoiuteenuste korraldamise seaduse § 581 lõike 1 punkti 1 alusel.

(3) Elutähtsa teenuse ulatuslikust või raskete tagajärgedega häirest või katkestusest põhjustatud tervishoiu toimepidevust ohustavat olukorda juhib Terviseamet, kaasates ravimite tarnekindlusega seotud küsimustes Ravimiameti, lähtudes kriisiolukorra ja riigikaitse seadusest, tervishoiuteenuste korraldamise seadusest, ravimiseadusest ja nende alusel kehtestatud õigusaktidest ning kriisiplaanist.“.


§ 2. Sotsiaalministri 6. novembri 2020. a määruse nr 46 „Kiirabi, statsionaarse eriarstiabi ja perearstiabi osutajate ülesanded hädaolukorraks ja riigikaitseks valmistumisel ning valmisoleku tasemed ja sisu kehtestatud ülesannete täitmiseks kõrgendatud kaitsevalmiduse, sõjaseisukorra, mobilisatsiooni ja demobilisatsiooni ajal ning hädaolukorra ohu korral ja hädaolukorra ajal“ muutmine

Sotsiaalministri 6. novembri 2020. a määruses nr 46 „Kiirabi, statsionaarse eriarstiabi ja perearstiabi osutajate ülesanded hädaolukorraks ja riigikaitseks valmistumisel ning valmisoleku tasemed ja sisu kehtestatud ülesannete täitmiseks kõrgendatud kaitsevalmiduse, sõjaseisukorra, mobilisatsiooni ja demobilisatsiooni ajal ning hädaolukorra ohu korral ja hädaolukorra ajal“ tehakse järgmised muudatused:

1) määruse pealkiri sõnastatakse järgmiselt: 

„Tervishoiuteenuse osutajate ülesanded tervishoiu toimepidevust ohustavaks olukorraks ja kriisiolukorraks valmistumisel ning selle lahendamisel“;

2) määruse preambul sõnastatakse järgmiselt: 

„Määrus kehtestatakse tervishoiuteenuste korraldamise seaduse § 581 lõike 1 alusel.“;

3) paragrahvi 1 lõikes 1 asendatakse sõna „riigikaitseks“ sõnaga „kriisiolukorraks“;

4) paragrahvi 1 lõike 1 punkt 2 sõnastatakse järgmiselt:

„2) valmisoleku tasemed ja nende sisu kriisiülesannete täitmiseks tervishoiu toimepidevust ohustavas olukorras ja kriisiolukorras.“;

5) paragrahvi 1 lõike 1 punkt 3 tunnistatakse kehtetuks;

6) paragrahvi 1 lõige 2 sõnastatakse järgmiselt: 

„(2) Kriisiks loetakse käesoleva määruse tähenduses kriisiolukorda kriisiolukorra ja riigikaitse seaduse tähenduses ning tervishoiu toimepidevust ohustavat olukorda tervishoiuteenuste korraldamise seaduse tähenduses.“;

7) paragrahvi 2 lõike 1 punktid 1 ja 2 tunnistatakse kehtetuks;

8) paragrahvi 2 lõike 1 punkt 4 sõnastatakse järgmiselt: 

„4) loob kriisiülesannete täitmiseks kriisiolukorra ja riigikaitse seaduse § 12 lõike 9 alusel nõutud tegevusvaru või täiendab olemasolevat tervishoiuteenuste korraldamise seaduse alusel loodud tervishoiuteenuse osutajate tegevusvaru, arvestades kriisi erisusi.“;

9) paragrahvi 4 lõike 1 punktis 5 ja lõike 2 punktis 6 asendatakse sõna „tegevusplaan“ sõnaga „kriisiplaan“ vastavas käändes. 





§ 3. Määruse jõustumine

Määrus jõustub 1. oktoobril 2026. a.




(allkirjastatud digitaalselt)
Karmen Joller
sotsiaalminister

(allkirjastatud digitaalselt)
Maarjo Mändmaa
kantsler
